stanford-oval/wikipedia huggingface dataset:
יהודים ושחמט
הערות שוליים

↑  ביולטין השחמט האמריקאי, מרץ 1905, עמוד 163
↑  Gerald Abrahams (באנגלית)
↑  "בית המדרש" בעריכת אהרן ילינק, חדר שישי, מעשיות ג
↑  מאמר חמישי ס' כ'
↑  השיר בויקיטקסט.
↑  Schach und Schalom (שחמט ושלום) מאת Ludwig Steinkohl (לודוויג שטיינקוהל) שיצא ב-1995 בהוצאת Rochade Europa, בגרמניה
↑  "המציאות היהודית", גיליון 280–281, אוגוסט-ספטמבר 2007, מאמר על המכביה האירופאית - ברומנית
↑  Schach und Schalom - Das Schach der Juden gestern und heute עמודים 29-33
↑  The Definitive Portion of Sugar Tart - Marek Soszynski
↑  האנציקלופדיה של יהודי רוסיה
↑  World Chess Federation - Top 100 Women July 2008
↑  The Bernstein Chess Program (באנגלית)
שחמט אמנותי עשוי מזכוכית ונציאנית ובו כלים בדמות יהודים מוצג בגטו היהודי בוונציה
אדוארד לסקר וסבלי טרטקובר במשחק שחמט
מיכאל בוטביניק וגריגורי לבנפיש במשחק שחמט
עמנואל לסקר - וילהלם שטייניץ, דו-קרב על אליפות העולם 1896
סאלו פלור בשנת 1933
ילנה דמבו
וסילי סמיסלוב מברך את יורי אוורבך
EVTOL

eVTOL (electric vertical take-off and landing – המראה ונחיתה אנכית חשמלית) הם כלי טיס שיכולים להמריא ולנחות אנכית, מצד אחד ובדרך כלל, יש להם כנפיים קבועות שמספקות את רוב העילוי, בשלב השיוט, מצד שני ובנוסף, הם מונעים על ידי חשמל ויש להם פרופלורים-מדחפים שמאפשרים לרחף-להמריא ולנחות אנכית. מאז תחילת שנות האלפיים, חלה התקדמות עצומה בתחום ההנעה החשמלית המבוזרת. התפתחות זו אפשרה לבטל את הצורך במימסרים ותמסורות מהמנוע אל הלהבים ובמקומם – להכניס אלקטרוניקה מתוחכמת ומוליכי חשמל דקים וקלי משקל. התפתחות זו הביאה, "בבת אחת" לשינוי לטובה ביחס בין דחף, גרר ומשקל בהשוואה למסוקים. האלקטרוניקה עצמה התפתחה בהמשך ישיר לשוק הצרכני, מה שמאפשר בקרה בתדר הרבה יותר גבוה ובצורה הרבה יותר מדויקת, אמינה, הדירה ויתירה. טכנולוגיית החיישנים מאוד השתפרה – מה שמאפשר לעשות "הגנת מעטפת" ולנתק בין ההיגוי של המטיס/ מפעיל לבין הפקודות בפועל אל ההגאים – על ידי כך שמעבירים את האותות של המפעיל/ מטיס "דרך" מחשבים שיודעים מצד אחד, לתת מענה לפקודת הדרישה ומצד שני – לשמור על מעטפת הטיסה בצורה בטוחה, כולל על מגבלות המהירות, כוחות הג'י וכדומה. נכון לשנת 2022, כ-700 חברות שונות מנסות לפתח כלי טיס מסוג זה.
לכלי טיס מסוג זה יש מגוון אפשרי גדול של תצורות כמודגים באיור שלהלן:
תצורות אפשריות ל-eVTOLS
תצורת מטה רוטור

תמורה זו כוללת בדרך כלל, מספר קטן של מנועים ויכולת להטות את ציר המנוע והמדחפים. כלי טיס שמשתמש בתצורה זו הוא הבל-בואינג V-22. במובן מסוים גם המטוסים של JOBY מטים את המדחפים ואולם, הטיה זו מתבצעת על ידי מנגנון מכני ייחודי. ככל הידוע, לתצורה זו יש עדיפות מסוימת מבחינת עמידות להתרסקות ויתירות.
תצורה מבוססת רב-להב, "רחפן רגיל"

ההתפתחות העצומה של הרחפנים הביאה להתפתחות טבעית לכלי טיס גדולים יותר בתצורה "דומה". החדשנות היא בכך שהמנעים צמודים למדחפים ולכן, לכאורה, אפשר לחסוך במשקל מימסרות ולהגיע ליעלות אווירודינמית משופרת. מקובל לחשוב שתצורה זו מתאימה לטיסות לטווחים קצרים בלבד. כלים אלה מחייבים גם תשומת לב בכל הקשור למשטר הטעינה/ החלפת הבטריות מכיוון שלנושא יש ביטוי משמעותי יותר ככל שטווח הטיסה קצר יותר. לחברות וולוקפטר ו"אי האנג" יש כלי טיס בתצורה כזו.
תצורה מבוססת מנועים מחופים

למנועים שנמצאים מחופים בתוך "שרוול" יש יתרון מסוים בבטיחות (אין להבים חשופים). כמו כן, לטענת חברת ליליום, החיפוי מאפשר להצמיד את הזרימה הנפלטת מהמנועים אל פרופיל הכנף מה שמאפשר שיפור ביצועים במהלך השיוט. ככל הידוע, רק ליליון משתמשת בתצורה זו ויש ספקות לגבי יכולה להצליח בתחרות מול חלופות אחרות.
שימושים קיימים וחזויים

נכון לשנת 2022, נראה שכלי טיס מסוג זה ישתלבו לצורכי שינוע חבילות, שינוע ציוד תרופתי, חיסונים, תרופות ובדיקות – בעיקר במקומות שבהם יש פיזור אוכלוסייה רחב וקושי להגיע למקומות השונים באמצעות רכב. רבים מאמינים שזו תהיה הפלטפורמה שתאפשר "מונית אווירית לפי קריאה" – מכיוון שכלי הטיס צפוי להיות שקט וזול להפעלה, ובהתאם, מכוונים אותו ליכולת מתן שירות בתוך הערים הגדולות ברחבי העולם. מודלים אפשריים נוספים – "שאטלים" או תחבורה ציבורית. שימושים אלה יתאפשרו, ככל הנראה, רק אם כלי הטיס המדוברים אכן יהיו שקטים, זולים, לא מזהמים ובעיקר, זולים לתפעול – בצורה שתאפשר לגבות מחירי כרטיסים מסדר גדול של עד פי שלושה בהשוואה ל"מונית ייעודית – מונית ספיישל".
חברות ופרויקטים נבחרים (נכון ל-2022) > חברת Joby

חברת ג'ובי היא חברה אמריקאית שמפתחת eVTOL. החברה מתכננת להפעיל את מטוסיה, בעצמה או דרך חברות הפעלה קיימות, ברחבי העולם. מטה החברה נמצא בקליפורניה ויש לה משרדים בקליפורניה ומינכן (אנ'). לפי הערכות רבות, ג'ובי צפויה להיות החברה הראשונה שתקבל רישיון סוג, Type Certificate, להטסת נוסעים במדינות המערב.
חברות ופרויקטים נבחרים (נכון ל-2022) > חברת וולוקופטר

חברת וולוקופטר היא יצרן של כלי טיס בתצורת רחפן (ללא כנף קבועה או מדחפים ברי הטיה) (אנ'). החברה ממוקדת בפיתוח כלי טיס דומה מאוד לרחפן/ רב להב המיועד להובלת נוסעים המכונה בלשון עממית "אייר-טקסי". לפי פרסומי החברה, יש בכוונתה לפתח דגמים נוספים. החברה עשתה הדגמות טסות במספר מדינות בעולם ובכלל זה באיחוד האמירויות ובסינגפור.
חברות ופרויקטים נבחרים (נכון ל-2022) > חברת Archer Aviation

חברת תעופה אמריקאית הפועל במדינת קליפורניה. החברה מתכננת לפתח, לייצר ולהפעיל eVTOL ים. לטענת החברה, לכלי הטיס שלה יהיה טווח של כ-60 מייל ימי (קצת מעל 100 ק"מ) ויכולת לשייט במהירות של 150 מייל בשעה בשעה (כ-220 קמ"ש). חברת יונייטד איירליינס ביצעה כבר הזמנות מותנות לרכש כלי טיס כאלה, כולל, לכאורה, תשלום מקדמות באוקטובר 2022.
במאי 2023, החברה פרסמה הודעה לעיתונות ולפיה היא השלימה הרכבת כלי טיס בתצורה סופית.
חברות ופרויקטים נבחרים (נכון ל-2022) > חברת ליליום

חברת Lilium GmbH היא חברת תעופה גרמנית המפתחת eVTOL המבוסס על מנועים חשמליים מחופים, לטענת החברה, תצורה זו מאפשרת "להדביק" את הזרימה לפרופיל הכנף וע"י כך, לשפר את יעילות הטיסה. נכון ל-2022, החברה מציגה מספר דגמים הנבדלים בכמות הנוסעים אותם המטוס מתוכנן לשרת. בתצורת הבסיס, יש 36 מנועים המותקנים גם על הכנפיים וגם על ה"קנרדים". במהלך ספטמבר 2022, החברה הדגימה מעבר מטיסה מבוססת ריחוף לטיסת שיוט שבה הזרימה כבר למינרית וצמודה הן לפרופיל הכנף והן אל הקנרדים. ליליום מתכננת לפרוס רשת של כלי טיס כסוג של מוניות שירות, הן במדינת פלורידה בארצות הברית, הן בחוף צרפת והן במקומות נוספים. החברה מנסה לקדם במקביל, הן את פיתוח כלי הטיס כולו והן את המינחתים/ וורטיפורטים.
חברות ופרויקטים נבחרים (נכון ל-2022) > חברת Ehang

חברת Ehang היא חברה סינית ממחוז גואנצו. החברה מפתחת, מייצרת ומפעילה רחפנים/ רבי להב המסוגלים לשאת נוסעים. לחברה יש התרים לפעול בסין לטובת תעשיית הסרטים, כוחות חילוץ והצלה ומשימות סקר שונות. החחברה מטיסה נוסעים בסין לטובת סיורי תיירות במקומות מוגדרים היטב ובדרך כלל מעל הים. החברה, נכון ל-2022 הצליחה לקבל אישורי טיסה (ללא נוסעים), במספר גדול של מדינות וביניהן ספרד, אוסטריה, נורווגיה ומדינות נוספות.
חברות ופרויקטים נבחרים (נכון ל-2022) > חברת BLADE

חברת BLADE (אנ') היא חברה ציבורית הנסחרת בבורסה של ניו יורק ורשומה במדינת דאלוור. החברה מספקת "פלטפורמה להתניידות אווירית – טיסות כשירות". החברה מאפשרת למשתמשים באפליקציה שלה להזמין טיסות ברוב צפון מזרח ארצות הברית ולאורך החוף המערבי. החברה מארגנת טיסות שכר באמצעות מסוקים במדינות רבות ברחבי העולם – על ידי "חיבור" בין המפעילות האוויריות, שדות התעופה, חברות שירותי הקרקע, חברות האחזקה וכדומה. החברה מקדמת מעבר ממתן שירותים באמצעות מסוקים למתן שירות באמצעות eVTOL, אם וכאשר הטכנולוגיה תבשיל. החברה פעילה בארצות הברית, בצרפת, בהודו, באנגליה ובמקומות נוספים.
חברות ופרויקטים נבחרים (נכון ל-2022) > חברת EVE של אמבראר

EVE היא חברה שהוקמה על ידי זרוע החדשנות של חברת אמבראר בשנת 2020. החברה מתכננת לבנות EVTOL ותשתיות נלוות לטובת הקמת יכולת תפעולית של חברת תעופה המפעילה EVTOL ים. במהלך 2024, החברה פרסמה שהשלימה בניית אב טיפוס ראשון.
חברות ופרויקטים נבחרים (נכון ל-2022) > חברת WISK של בואינג

חברת Wisk Aero (אנ') היא חברת תעופה המפתחת ומייצרת כלי טיס בתצורת eVTOL שאותם היא מתכננת במטרה לשרת ציים של "מוניות אוויר". החברה נוסדה ב-2019 כשיתוף פעולה בין חברת בואינג וחברת Kitty Hawk של לארי פייג' ממיסדי גוגל. חברת קיטיהוק הודיעה על סגירה בספטמבר 2022. מטה החברה נמצא בקליפורניה והיא מפעילה אתרי ניסויים בשדה תעופה הוליסטר (שנמצא ליד המטה), באטלנטה, ג'ורג'יה ובניו זילנד.
ב-3 באוקטובר 2022, החברה חשפה את הדגם השישי שאותו היא פיתחה. דגם זה מסוגל לשאת ארבעה נוסעים ואין בו טייסים בכלל.
חברות ופרויקטים נבחרים (נכון ל-2022) > חברת BETA

חברה לפיתוח וייצור מטוסי מטען קלים, חשמליים, בתצורת eVTOL הממוקמת במדינת ורמונט בארצות הברית. החברה מפתחת גם רשת של נקודות הטענה במטרה לתת שירותי מטען באמצעות מטוסי החברה. במהלך 2022 – החברה ביצעה טיסה מחוף לחוף בארצות הברית (עם הרבה עצירות ביניים להטענת הסוללות).
חברות ופרויקטים נבחרים (נכון ל-2022) > חברת Wingcopter

חברת ווינגקופטר (אנ') מפתחת, מייצרת ומפעילה כטב"ם eVTOL לטובת משלוחים, מיפוי, סריקת תשתיות וביצוע סקרים מסוגים שונים. במאי 2022, החברה הודיעה שנכנסה להסכם שת"פ שבמסגרתו, 49 מדינות באפריקה, לכאורה, יקימו רשת של 12,000 כלי טיס לטובת מגוון צרכים ובכללם תמיכה בסחר מקוון.
חברות ופרויקטים נבחרים (נכון ל-2022) > V22 אוספרי

המטוס V-22 אוספרי פותח ומיוצר במשותף על ידי החברות בל הליקופטר ובואינג. מטוס מאויש, שייעודו העיקרי – נשיאת כוחות מיוחדים רכובים. למטוס יש מדחפים גדולים שניתן להטות אותם ממצב אנכי למצב אופקי מה שמאפשר לו גם נחיתה כמעט אנכית וגם המראה כמעט אנכית ובמקביל, מהירות שיוט גבוהה וביצועי טווח טובים. במהלך הפיתוח, המטוס סבל מתאונות. חיל האוויר של ארצות הברית, המרינס והצי הצטידו במטוס וכן יפן. הודו, אינדונזיה וישראל שקלו לקנות את המטוסים ואולם, ככל הידוע, בסופו של דבר, לא נחתמו עסקאות הרכש.
חברות ופרויקטים נבחרים (נכון ל-2022) > חברת Jaunt מארצות הברית-קנדה

החברה מפתחת כלי טיס ייחודי המשלב בין רוטור אחד גדול, כמו במסוק מסורתי, וכנף עם מנת ממדים גדולה ופרופלורים ייעודיים לשלב השיוט – על הכנף. בדומה לחברות אחרות, החברה שואפת לפלח השוק שעוסק בתעבורה בין מרכזים אורבניים ולאו דווקא בתוך הערים, ככל הנראה, במטרה להתרחק מהתחרות עם מוניות.
חברות ופרויקטים נבחרים (נכון ל-2022) > חברת Supernal

חברה בע"מ שהוקמה על ידי חברת היונדאי במטרה לקדם את תחום הניידות האווירית המתקדמת. החברה מצהירה כי בכוונתה לפתח כלי טיס eVTOL שיסיים את תהליכי הרישוי האזרחיים ב-2028 והוא מיועד לנקודת העבודה של טווחי טיסה "אזוריים" – כלומר, מאות מייל בודדים, טווח המתאים להובלת נוסעים בין ערים ופחות להובלת נוסעים בתוך העיר או בטיסות בין-לאומיות ארוכות. לחברת היונדאי יש נציגות בישראל.
חברות ופרויקטים נבחרים (נכון ל-2022) > חברת Autoflight הסינית

החברה מפתחת "אי וי טול" עם משקל המראה מרבי מסדר גודל של טון וחצי, משקל נשיאה של כ-450 ק"ג (המטוס מותאם לארבעה נוסעים) ומהירות שיוט של כ-110 קשר. במהלך 2022, החברה הדגימה מעבר מלא מריחוף לשיוט, פתחה משרדים בארצות הברית והיא מצהירה על יעד להתעדה מלאה של כלי הטיס, באיחוד האירופאי, במהלך 2025. נשיא החברה הוא עומר בר יוחאי, שהיה ממייסדי חברת "eVIATION" שככל הידוע, היא החברה הראשונה בעולם שהצליחה לייצר כלי טיס לטווחים "אזוריים" שמונע בחשמל בלבד אוויאיישן אליס.
חברות ופרויקטים נבחרים (נכון ל-2022) > חברת PENTAXI מישראל

חברת פנטקסי (Pentaxi) הוקמה בשנת 2018 על ידי צוות מומחים ממייסדי מפעל מל"ט וחלוצי ומובילי פיתוח כלי הטיס האוטונומים וכלי טיס לא מאוישים בתעשייה הביטחונית הישראלית עם ניסיון של 5 עשורים בכלים בגדלים שונים (20 ק"ג עד כ-5 טון).
החברה מפתחת כלי טיס אוטונומי להובלת נוסעים ומטען בסביבה עירונית.
PentaxiGo, PentaxiPass הוא רכב המראה ונחיתה אנכי חשמלי (eVOLT) חדשני ומבוסס פטנט, עם 5 מנועים, תא מטען ונוסעים גדול וטווח טיסה של עד 700 ק"מ, ומהווה פתרון בטיחותי לצרכים המשתנים של תעשיית התחבורה והתובלה.
צוות החברה מקדם את הפיתוח הטכנולוגי בשיתוף פעולה עם רשות התעופה והרגולציה האמריקאית, ה-FAA, והרשות האירופאית – ונותן מענה פורץ דרך להיבטים רגולטורים רבים, ביניהם: רעש, אוטומציה, בטיחות, אינטגרציה עם המרחב האווירי, טווח טיסה ויחסי נפח/משקל, על מנת להבטיח איכות נסיעה מיטבית.
החברה השלימה טיסות ניסוי של 2 אבות טיפוס והוכיחה הטיית מנועים מהמראה אנכית לטיסה אופקית. הדגם השלישי של Pentaxi ביצע סימולציות לתיקוף אווירודינמי של התצורה בכלי CFD – והוכיח שיפור ביצועים נרחב עם יכולת לשאת 400 ק"ג מטען למרחק של 700 ק"מ
.
חברות ופרויקטים נבחרים (נכון ל-2022) > חברת AIR EV מישראל

החברה ממוקמת בפרדס חנה והיא מפתחת ורוצה לייצר כלי טיס eVTOL עם שני מקומות ישיבה לצורכי פנאי, ספורט ושימושים נוספים. במהלך 2022 החברה החלה לבצע טיסות ניסוי קשורות ויצאה ממצב של שמירה על סודיות לפרסום ושווק. ככל הידוע, החברה מקבלת הזמנות מותנות למוצר שלה ויש לה כבר כמה עשרות כאלה.
נכון למאי 2023, החברה מבצעת טיסות ניסוי, יש לה כ-400 הזמנות מקדימות וועדת המחקר של הרשות לחדשנות, אישרה לחברה להצטרף למיזם הרחפנים הלאומי (קול קורא 6190 של הרשות לחדשנות).
חברות ופרויקטים נבחרים (נכון ל-2022) > חברת Elroy Air Chaparral

Elroy (אנ') היא חברה אמריקאית הפועלת לפיתוח וייצור של כלי טיס בלתי מאויש שתכליתו העברת מטענים במשקל מעל 200 ק"ג לטווחים של כ-480 ק"מ.
חברות ופרויקטים נבחרים (נכון ל-2022) > חברת קולוגו מישראל

החברה מייצרת כלי טיס עם כנף שיכולה להיות "חופשית לזרימת האוויר". תצורה זו ייחודית ולכאורה, מאפשרת גם שיוט יעיל, בעזרת מנוע "דוחף" וגם טיסה יעילה כרחפן – עם עמידות מוגברת לרוחות צד. החברה מכרה מספר פלטפורמות למשטרת ישראל שמפעילה אותן.
Agility Prime

תוכנית של חיל האוויר האמריקאי – לקידום התחום. במסגרת התכנית, חיל האוויר מאפשר לחברות המסחריות להשתמש בידע שלו, בשדות הניסוי, בכוח אדם טכני וכדומה והכול במטרה לקדם את התחום. נכון ל-2022, החברות Joby, Kitty Hawk, Beta, Lift עברו תהליך Airworthiness (כשירות אווירית מטעם חיל אויר) – מה שמאפשר להן לבצע טיסות תחת מעטה אסדרתי של חיל אויר האמריקאי, טרם שהשלימו את תהליך הרישוי, האזרחי, המלא.
במהלך מאי 2023 התפרסם כי חברת ג'ובי תספק תשעה כלי טיס לחיל אוויר האמריקאי תחת חוזה "ליסינג". מטוסים אלה יופעלו מבסיס חיל האוויר אדוארס.
הערות שוליים

↑  אתר האינטרנט של חברת Archer
↑  סרטון יו-טיוב מהאתר GreenStockNews, יולי 2022
↑  כתבה ממאי 2023 באתר elektrek
↑  אתר evtol.news כולל חדשות על ארצ'ר
↑  אתר חברת BLADE
↑  סרטון יו טיוב מאמצע 2024, בנוגע לאב הטיפוס הראשון של EVE
↑  אתר החדשות של EVE
↑  חשיפת הדגם השישי של חברת Wisk ביו-טיוב, אוקטובר 2022
↑  אתר חברת wingcopter
↑  אתר האינטרנט של חברת Jaunt
↑  אתר האינטרנט של חברת Supernal
↑  אתר האינטרנט של חברת Autoflight
↑  כתבה על כלי הטיס באתר evtolnews
↑  אתר חברת Pentaxi באינטרנט
↑  אתר חברת Air באינטרנט
Joby Aviation eVTOL in 2023
Volocopter 2X
דגם מוקדם של חברת "וויסק", טיסה בניו זילנד
ALIA 250 eVTOL aircraft manufactured by BETA Technologies
Wingcopter 178 HL on a vaccine delivery flight in Vanuatu.
pentaxi-pass. AIRTAXI
מטוס V22, מאויש, עם מנועי סילון (לא חשמלי) מתוצרת בל-בואינג
אי ויטול תוצרת חברת קולוגו מישראל
דטרמיניזם

דֵּטֶרְמִינִיזְם או כּוֹרְחָנוּת היא השקפה פילוסופית לפיה כל מאורע בעולם, פעולות, החלטות או מחשבות אנושיות נקבעים באופן בלעדי על ידי אירועים קודמים. דטרמיניזם עולה בהקשרים רבים, ביניהם המדע, הדת ופילוסופיה של המוסר.
ההיבט הלוגי

אריסטו היה הראשון שניסח היבט זה ובחן אותו. לפי הלוגיקה, מתקיים "חוק השלישי הנמנע", לפיו כל טענה היא אמיתית או שקרית, ואין אפשרות שלישית. אריסטו בחן טענה זו על משפטים מן העתיד: טענה אודות העתיד היא אמיתית או שקרית כיום, ואין אפשרות שלישית. לכן, הייתה הטענה אמיתית או שקרית מאז ומעולם. אם הייתה כזאת מאז ומעולם, אזי היא תתרחש בהכרח.
ההשקפה הסיבתית

בסיס המושג נעוץ בתפיסה שלכל אירוע יש אירועים מקדימים, שמשפיעים עליו או גורמים להתרחשותו. או בלשון אחרת, לכל מסובב יש סיבות.
פילוסופים מאסכולה זו טענו שכאשר עוקבים אחורה בשרשרת הסיבות (מה גרם למה גרם למה, וכן הלאה) ניתן להגיע, תאורטית לפחות, עד ל"מניע הראשון", שבמקרים רבים זוהה עם אלוהים, או, ואחרים זיהו אותה עם המפץ הגדול. הגישה שלפיה קיים מניע ראשון היא דאיזם. הדטרמיניזם טוען, בין היתר, גם כי לכל דבר יש סיבה.
אחד מראשוני הפילוסופים שהחזיקו בתפיסה זו היה דמוקריטוס, שהשתייך לאסכולה האטומיסטית בפילוסופיה הקדם-סוקרטית. דמוקריטוס טען שתנועת האטומים ומיקומם היא שרירותית מבחינת תכליתה, והכרחית מבחינת סיבותיה.
ההשקפה התכליתית

דרך הסתכלות נוספת על מושג הדטרמיניזם היא הסתכלות תכליתית ולא סיבתית. אם מניחים שכל פעולה גוררת פעולה אחרת, אז ניתן לומר שלכל פעולה יש "סיבה" שגרמה לה, אך גם כי לכל פעולה יש "תוצאה" שלה, או "מטרה" שלה.
לפיכך, תאורטית, בהינתן מספיק נתונים (כלל כל הדברים ביקום, אם מתחשבים באפקט הפרפר) ניתן לחזות מה יקרה לכל דבר.
בניגוד לפטליזם (אמונה בגורל), אשר שם דגש על תוצאה ידועה ובלתי נמנעת בעתיד, שם הדטרמיניזם דגש על כך שההווה הוא בלתי נמנע. בעוד שהפאטליסטים מאמינים שהתוצאה הסופית היא זהה, ללא תלות בדרך, הדטרמיניסטים טוענים שבחירה בדרך אחרת מעולם לא הייתה אפשרות. גם תהליך הבחירה הוא תוצר של מכלול הסיבות שהוביל אליו.
עקרון הדטרמיניזם, הסותר את עקרון הבחירה החופשית, מוביל למסקנה שתחושת הבחירה החופשית היא אשליה. התלבטויותיו של אדם הן תהליך קוגניטיבי חישובי לאורך זמן, שלא ניתן לחזות את תוצאותיו מראש, אך תוצאתו יחידה, ואינה יכולה להיות אחרת. בעוד שחלק מהפטליסטים מאמינים ביד מכוונת, בישות כלשהי בעלת תוכנית או בכוונה סופית כלשהי, הדטרמיניזם מאמין שההתרחשויות בעולם הן טבעיות לחלוטין.
הבחינה המדעית

מבחינה מדעית היה הדטרמיניזם בסיס להבנה שהמדע מתנהל בצורה חד-ערכית ושכל אירוע נגרם על ידי אירוע אחר, ואם ידוע מצב של מערכת בזמן מסוים, ואילו היו כל חוקי הטבע ידועים, ניתן היה לחזות את מהלך האירועים עד קץ הדורות. טענה זו העלה לראשונה המדען פייר-סימון לפלס. הוא טען שבאופן תאורטי אם היה בנמצא מחשב-על שיכול לחשב את כל פעולות היקום, ניתן היה לחזות כל דבר.
האופי ההסתברותי של מכניקת הקוונטים, שלפיה תוצאות תהליכים בסיסיים בטבע נקבעים באקראיות, ערערה על קביעה זו. אחת הסיבות שאלברט איינשטיין חלק על מכניקת הקוונטים היא אמונתו בדטרמיניזם. הוא ביטא זאת באמירתו המפורסמת "אלוהים לא משחק בקוביות".
עם זאת, תחת מכניקת הקוונטים הדטרמיניזם הקלאסי מוחלף בדטרמיניזם קוונטי, הטוען שאומנם לא ניתן לחזות בוודאות את התוצאות של כל תהליך, אך תאורטית ניתן במקום זאת לחזות את ההסתברות המדויקת להתרחשותה של כל תוצאה.
הבחינה המדעית > ביקורת הסוציולוגים

סוציולוגים ביקורתיים הוסיפו כי דטרמיניזם הוא מושג בעייתי, היות שהוא מבטל את חופש הבחירה של הפרט. לדוגמה, סוציולוגים רבים נדרשו לשאלה על אודות דטרמיניזם טכנולוגי, במיוחד בקשר למחקר על אודות המהפכה התעשייתית: חוקרים ממדעים שונים טענו כי המהפכה הוּבלה על ידי דטרמיניזם טכנולוגי ולכן הייתה חייבת לפרוץ. הסוציולוגים הביקורתיים דוחים קביעה זו ומציינים שקיימת התעלמות מהסיבות ההיסטוריות, החברתיות והכלכליות שהובילו לפרוץ מהפכה זו דווקא בתקופה שפרצה.
ראו גם

פטליזם
בחירה חופשית
בעיית חופש הרצון
תכנון תבוני
משמעות החיים
לקריאה נוספת

מיכאל אברהם, מדעי החופש, הוצאת ידיעות ספרים, 2013.
הערות שוליים

↑  החלטות האקדמיה בישיבתה האחרונה (אייר תשפ"ב, מאי 2022), באתר האקדמיה ללשון העברית, ‏9 ביוני 2022
| --- | --- |
בקרת זהויות :  NLI: 987007550422205171  GND: 4149218-3  LCCN: sh85037300  NDL: 00565668  NKC: ph198706  TDVİA: determinizm
Redemption (מסע בין כוכבים: הדור הבא)

| פרק מ"מסע בין כוכבים: הדור הבא" |
| --- | --- |

יריית הפתיחה של מלחמת האזרחים הקלינגונית: ה"בורטאס", ספינתו של הקנצלר גאורון תחת התקפה על ידי ציפור טרף קלינגונית הנאמנת לבית דוראס.
 מספר פרק:  26 ו-1
 מספר עונה:  4 ו-5
 קוד הפקה:  200 ו-201
 תאריך שידור מקורי:  17 ביוני 1991 23 בספטמבר 1991
 אורך:  45 דקות
 שפה:  אנגלית
 תסריט:  רונלד ד. מור
 הפקה:  אולפני סרטי פרמאונט
 בימוי:  קליף בול (חלק 1) דייוויד קרסון (חלק 2)
 כוכבים אורחים:  קולם מיני - מיילס או'בריאן וופי גולדברג - גאינן
 ערך/ דף הפרק ב-IMDb
Redemption (בעברית: גאולה) הוא פרק בשני חלקים – הפרקים ה-26 בעונה ה-4 וה-1 בעונה ה-5 של סדרת הטלוויזיה הבדיונית האמריקאית "מסע בין כוכבים: הדור הבא", שהם בהתאמה, הפרקים ה-100 וה-101 מתוך 178 סך כל פרקי הסדרה. החלק הראשון שודר לראשונה ב-17 ביוני 1991 ואילו השני שודר לראשונה ב-23 בספטמבר 1991.
בציר הזמן של מסע בין כוכבים, האירועים המתוארים בשני הפרקים שהתרחשו בין תאריכי הכוכבים 44,995.3 ו-45,020.4. כשקפטן פיקארד נוסע לעולם הבית הקלינגוני כדי לפקח על מינויו של גאורון כמנהיג המועצה העליונה (הקנצלר), האנטרפרייז נתקלת בספינת חלל קלינגונית הנושאת את המנהיג העתידי עצמו. גאורון מגלה לאנשי הפדרציה כי ישנה שמועה כי קרובי משפחתו של דוראס, זוממים לגרום למלחמת אזרחים באימפריה.
פרק זה מהווה המשך לאירועים המתוארים בפרקים קודמים:
בפרק "Sins of the Father" ("מסע בין כוכבים: הדור הבא", עונה 3, פרק 17), אחיו האובד של וורף, קורן, מוצא אותו ומבשר לו כי דוראס מאשים את אביהם, מוג, בבגידה באימפריה הקלינגונית, בכך שסייע לרומולאנים במתקפתם על קיטאמור. כאשר הם וצוות האנטרפרייז, מגלים כי למעשה היה זה אביו של דוראס, ג'ארוד, אשר בגד באימפריה, וורף מבין כי הבית של דוראס – בית חזק על כוכב הבית של הקלינגונים – לא ישרוד קלון רב כל כך בפומבי מבלי שתפרוץ מלחמת אזרחים. הוא מסכים לעבור טקס קלון קלינגוני מסורתי בפני המועצה הגבוהה. בעוד וורף החליט להסכים לקבל על עצמו את הקלון, הוחלט לשמור בסוד את זהותו האמיתית של קורן, על מנת להגן על כבודו.
בפרק "Reunion" ("מסע בין כוכבים: הדור הבא", עונה 4, פרק 7), מודיע הקנצלר המכהן ק'מפק על פרישתו. ק'מפק ממנה את קפטן ז'אן לוק פיקארד לשמש כבורר ולקבוע מי יהיה היורש לאחר מותו, ומגלה לו כי הוא חושד שאחד מן השניים – גאורון או דוראס – הרעיל אותו. אולם בטרם מתחילים דיוני הבוררות, בת-זוגו לשעבר של וורף, ק'אהלייר, מוצאת ראיות המפלילות את ג'ארוד, אביו של דוראס, בשיתוף פעולה עם הרומולאנים, במהלך תקיפתם את המאחז הקלינגוני קיטאמור. על מנת למנוע את חשיפת הראיות – דוראס רוצח אותה. וורף דורש את "זכות הנקמה" הקלינגונית, השמורה לבני-זוג, ומזמין את דוראס לדו-קרב. וורף הורג אותו, וכתוצאה מכך – גאורון מתמנה לתפקיד הקנצלר.
עלילה > חלק 1

קפטן פיקארד נוסע לעולם הבית הקלינגוני כדי לפקח על מינויו של גאורון כמנהיג המועצה העליונה (הקנצלר), במסגרת תפקידו הטקסי כבורר הירושה של הקנצלר הקודם ק'מפק. האנטרפרייז נתקלת בספינת חלל קלינגונית הנושאת את המנהיג העתידי עצמו. גאורון מגלה לאנשי הפדרציה כי ישנה שמועה כי קרובי משפחתו של דוראס, זוממים לגרום למלחמת אזרחים באימפריה. קפטן פיקארד מסביר לגאורון שהוא אינו יכול מראש לתמוך בו כי הדבר יחשב להתערבות פנימית אלא למלא את תפקידו הטקסי על פי החוק הקלינגוני. בדרכם לחדר השיגור, וורף מיידע את גאורון (שנמנע מלדבר עמו בשל אות הקלון שקיבל על משפחתו) אודות הבגידה של דוראס ואביו ומבקש להחזיר למשפחתו את כבודם האבוד. גאורון מודה לו על המידע אך מסרב לבקשתו.
בינתיים, וורף מבקש חופשה כדי לבקר את קורן אחיו, השולט על צי קטן של ציפורי טרף קלינגוניות (ספינות חלל קרביות), ומפציר בו לתמוך בגאורון על מנת שהאחרון יגאל וישקם את כבוד משפחתם ובית אביהם אך הוא מסרב.
במקביל, טקס ההכתרה של גאורון נקטע כאשר האחיות לבית דוראס מציגות את בנו הלא חוקי של אחיהם המנוח שלהם, טוראל, כיורש אביו ובעל זכות ערעור על גאורון. פיקארד נדרש מתוקף תפקידו הטקסי לשקול את מועמדותו של טוראל. בהסתמך על החוק הקלינגוני, פיקארד מגיע למסקנה שטוראל הוא חסר ניסיון מכדי להיות מנהיג. גאורון חוזר לספינתו ונפגש שוב עם וורף, שמציע את תמיכת אחיו בתמורה לגאולת בית אביו. גאורון מסרב בתחילה, אך הם מותקפים על ידי שתי ספינות הנאמנות לבית דוראס. בעזרת וורף וצי הספינות של קורן, הם מצליחים להדוף את התוקפים. פיקארד משלים את הטקס ומכתיר את גאורון לקנצלר- ראש המועצה העליונה הקלינגונית. גאורון גואל את בית מוג, אביהם של וורף וקורן ומשיב לו את כבודו האבוד.
לאחר פתיחתה הרשמית של מלחמת האזרחים על ידי האחיות לבית דוראס, גאורון מבקש את עזרת פיקארד. הקפטן מסביר לו ולוורף כי חוקי הפדרציה אוסרים עליהם לנקוט צד בסכסוך הפנימי הקלינגוני. בתגובה, וורף מתפטר מתפקידו כקצין בצי הכוכבים כדי שיוכל לסייע לגאורון וקורן. הוא מסביר לקפטן את בחירתו במונולוג הבא: ”חולצתי משדה הקרב בקיטאמור על ידי בני אדם. גודלתי באהבה על ידי בני אדם. ביליתי את רוב חיי ליד בני-אדם. נלחמתי לצידם, אך נולדתי קלינגוני. לבי בעולם ההוא. אני כן שומע את זעקת הלוחם. מקומי עם בני עמי”. פיקארד עונה לו: ”אתה לקחת את התכונות הטובות ביותר של האנושות והפכת אותם לחלק ממך. התוצאה היא אדם שאני גאה לכלול בצוות הקצינים תחת פיקודי”.
כאשר האנטרפרייז מתפנה מהאזור לפני שהסכסוך הגלוי מתחיל, טוראל והאחיות דוראס סוברים שפיקארד הוא פחדן, אך בעלת בריתם הרומולאנית, קומנדר סילה, אישה בעלת דמיון יוצא דופן לטאשה יאר, יוצאת מהצללים ומזהירה אותם שפיקארד עשוי לחזור.
הדילמה המוסרית

הסוגיה המוסרית המרכזית העולה בפרק זה היא האם לציית לצו העליון האוסר התערבות בענייניה הפנימיים של ציוויזילציה זרה גם אם משמעות הדבר פגיעה בביטחון פדרציית הכוכבים:
האימפריה הקלינגונית הייתה שרויה במלחמת אזרחים. מאחר שמלחמת האזרחים נחשבה לקונפליקט פנימי, קפטן ז'אן-לוק פיקארד סירב לבקשתו של הקנצלר גאורון לסייע לו על אף שהוא היה השליט הלגיטימי של האימפריה, ואף על פי שהיה חשד סביר שהרומולאנים מספקים נשק לצד שכנגד כדי שבעתיד הדבר יביא לביטול הסכם. אף על פי שהצו העליון לא הוזכר במפורש, ניתן להניח שעליו התבסס פיקארד כאשר סירב לגאורון.
בפרק עולות 2 סוגיות מוסריות נוספות:
אחרי שהרומולאנים חודרים את הרשת הטכיונית, דאטה מסרב לפקודה לסגת ומודיע לפיקארד כי הוא יכול למצוא את המקור של ההפרעה. הוא מביא להצלחת המשימה בחשיפת שיירת האספקה הרומולאנית. עולה השאלה, האם דאטה לא צריך להיענש על סירוב הפקודה אף על פי שבדיעבד החלטתו התבררה כמוצלחת? ואכן, בסוף הפרק דאטה מתייצב בחדר המפקד של קפטן פיקארד (באנגלית: Captain's ready room), מתוך מחשבה שהוא ראוי לסנקציה משמעתית כי על אף שמעשיו הביאו בסופו של דבר לתוצאה רצויה, הוא עדיין אשם בהפרת הוראה ישירה. פיקארד מפתיע ועונה לו שצי הכוכבים אינו מעוניין בקצינים שימלאו פקודות באופן עיוור – קצינים כאלה גרמו טרגדיות רבות מדי בהיסטוריה (רמז לנאצים). הוא גם מברך אותו באומרו "יפה עשית".
לאחר השבעתו, גאורון נותן לוורף את האפשרות להרוג את טוראל במסגרת פולחן נקמה, אך הוא מסרב לעשות זאת וחס על חייו בטענה שהילד לא עשה לו שום רע ואין הוא אשם בחטאי אביו. עולה כאן השאלה המוסרית האם ניתן להעניש את הבן על חטאי אביו?
ביקורות

בסקירה של מגזין ורייאטי של 57 הפרקים הטובים ביותר בזיכיון (מתוך כ-900 פרקים נכון ל-2023) קיבל הפרק את המקום ה-19.